Amiga

Amiga on Commodore'i aastatel 1985–1994 toodetud personaalarvutite perekond. Pärast Commodore'i pankrotti jätkasid piiratumalt tootmist Escom AG (1995–1996) ja QuikPak (–u 1998).

Seeria esimene mudel Amiga 1000 tuli müügile 1985. aasta juulis, kuid tootmis- ja turundusprobleemide tõttu ei saavutanud see laiemat edu. Seeria suurima läbimüügiga mudeliks saanud Amiga 500 ilmus 1987. aastal ning osutus üheks 1980. aastate lõpu ja 1990. aastate alguse populaarsemaks koduarvutiks: seda müüdi ainuüksi 1991. aastal maailmas miljon tükki.Loguidice, Bill & Barton, Matt (2014). Vintage Game Consoles: An Inside Look at Apple, Atari, Commodore, Nintendo, and the Greatest Gaming Platforms of All Time. CRC Press, lk 161. ISBN 9781135006518. 1990. aastal ilmunud A3000 pani aluse Amiga teisele põlvkonnale, kuhu kuulusid veel A500+ (1991) ja A600 (1992). 1992. aasta lõpus ilmus Amiga kolmas ja ühtlasi viimane põlvkond, mille populaarsemad arvutid olid A1200 ja A4000.

Amigad kogusid tuntust ja tähelepanu ka oma multimeedia- ja muusikaprogrammidega.

 Viited 

 Kirjandus 
 Maher, Jimmy (2012). The Future Was Here: The Commodore Amiga. MIT Press. ISBN 978-0-262-01720-6.

 Välislingid 
 AmigaOS-i ametlik koduleht

Kategooria:Personaalarvutid
Kategooria:1985